สวัสดีค่ะ วันนี้บิ๋มมารีวิวร้านไอติมไข่แข็งเจ้าเก่าของจังหวัดระนองค่ะ เอาเป็นว่าร้านนี้มีมานานแสนนานตั้งแต่ตอนสมัยแม่ยังเป็นเด็กตัวน้อย ร้านนี้ได้เริ่มการขายในปี 2512  ซึ่งก็คือ 47ปีมาแล้วนั่นเอง ทุกครั้งที่มาเที่ยวระนองก็จะไม่เคยที่จะลืมนึกถึงร้านไอติมร้านนี้ พอขับรถเข้าในตัวเมืองระนองก็จะชอบแวะไปกินค่ะ ถ้าไม่ได้กินจะแอบเสียใจ ????????

เมนูเด็ดต้อง "ไอติมไข่แข็ง" ทางร้านจะผสมไข่ดิบลงไปกวนไห้เข้ากับไอติม รสชาติมีสี่รสไห้เลือกได้แก่
1. วานิลา 
2. ชอคโกแลต
3. กะทิ 
4.งาดำ

รสชาติจะหวานละมุน นุ่มลิ้นค่ะ แต่จะแอบมีรสชาติคาวนิดๆเพราะว่าไข่แดงนั่นเอง สำหรับคนไม่ชอบอะไรคาวๆก็คงไม่ชอบแต่บิ๋มชอบรสชาติแบบหวานๆคาวๆอยู่แล้วเลยโอเค มันไม่ได้คาวแบบรับไม่ได้ 
คนที่ไม่น่าจะชอบไอติมแบบผสมไข่ก็สามารถเลือกแบบไม่ใส่ไข่ได้ค่ะ ใส่เป็นอย่างอื่นแทนได้ มีทอปปิ้งเยอะค่ะ มันเชื่อม ลูกชิด พุทรา ข้าวเหนียว ขนมปัง วุ้นมะพร้าว สัปปะรดเชื่อม เลือกเลย

นอกจากเมนูเด่นของร้านก็จะมีน้ำแข็งใสน่ะค่ะ บิ๋มแค่ชิมของน้องก็ไม่มีอะไรโดดเด่นค่ะ รสชาติทั่วไป 

ส่วนตัวเราคิดว่าร้านนี้ควรมามากค่ะ เป็นร้านตกแต่งธรรมดาๆมากๆ แถบจะไม่แต่งด้วย สบายๆ คงความดั้งเดิมมากๆ มีคุณลุงกับคุณป้าช่วยกันขายอยู่หน้าร้านสองคน สำหรับรสชาติและความดั้งเดิมคุณแม่บอกว่ายังอร่อยค่ะแต่สมัยเด็กๆตอน ม.2-3 รสชาติที่เค้าจำได้คือจะเข้มข้นกว่านี้ช่วงที่ยังมีโรงหนังอยู่ พอปิดไปคนก็น้อยลงบวกกับค่าการดำเนินร้านที่เพิ่มขึ้นตามกาลเวลา แต่ยังไงก็ตามถ้าผ่านมาระนองก็ลองแวะกันมาน่ะค่ะ ไอติมอร่อยๆหวานชื่นใจค่ะ ????